H **Έλενα Παναρίτη** (30 Σεπτεμβρίου 1968) είναι Ελληνίδα οικονομολόγος και πρώην μέλος του Ελληνικού Κοινοβουλίου.

Νεαρή ηλικία και σπουδές
------------------------

Η Έλενα Παναρίτη γεννήθηκε το 1968 στην Αθήνα. Σπούδασε Οικονομικά στο Αμερικανικό Κολέγιο της Ελλάδας, αποφοίτησε με πτυχίο το 1989 και το 1990 πήγε στο Πανεπιστήμιο της Μπολόνια της Ιταλίας, για να αποκτήσει μεταπτυχιακό τίτλο στα Διεθνή Οικονομικά. Το 1992, έλαβε μεταπτυχιακό στη Διεθνή Οικονομία και Ευρωπαϊκές Σπουδές από τη Σχολή Προηγμένων Διεθνών Σπουδών του Πανεπιστημίου Johns Hopkins και το 2003 μεταπτυχιακό στη Διοίκηση Επιχειρήσεων από το INSEAD.

Παγκόσμια Τράπεζα
-----------------

Η Παναρίτη άρχισε να εργάζεται στην Παγκόσμια Τράπεζα, στην Ουάσιγκτον, το 1991, ως περιφερειακή αναλυτής. Ως αναπληρώτρια υπάλληλος της τράπεζας για το Περού, επόπτευσε τα προγράμματα ιδιωτικοποίησης και αναδιάρθρωσης χρέους του κράτους. Βοήθησε επίσης στη διαμόρφωση των όρων που συμφωνήθηκαν με χώρες της Λατινικής Αμερικής, όπως η Βραζιλία, το Περού και η Βενεζουέλα, για δανεισμό διαρθρωτικών προσαρμογών, δημοσιονομικές προσαρμογές και ιδιωτικοποιήσεις.

Ως ειδικός διαχείρισης του δημόσιου/ιδιωτικού τομέα στην Παγκόσμια Τράπεζα, η Παναρίτη εργάστηκε, μεταξύ άλλων προγραμμάτων, στις μεταρρυθμίσεις για τα δικαιώματα ιδιοκτησίας στις Φιλιππίνες και στις δικαστικές μεταρρυθμίσεις στο Τρινιντάντ και Τομπάγκο και σχεδίασε τους όρους για δάνειο 100 εκατομμυρίων δολαρίων στο Μαρόκο.

Ακαδημία
--------

Από το 2001 και μετά, η Παναρίτη υπήρξε επισκέπτρια λέκτορας στη Σχολή Ουάρτον του Πανεπιστημίου της Πενσυλβάνια με θέμα τα δικαιώματα στέγασης.

Πολιτική
--------

Εξελέγη βουλευτής Επικρατείας στις εκλογές του 2009 με το ΠΑΣΟΚ. Δεν ήταν υποψήφια στις γενικές εκλογές του 2012, στις οποίες το ΠΑΣΟΚ έχασε περίπου 30 ποσοστιαίες μονάδες.

Τον Μάιο του 2015, κατά τη διάρκεια της ελληνικής χρηματοοικονομικής κρίσης, ο τότε υπουργός Οικονομικών, Γιάνης Βαρουφάκης, διόρισε την Παναρίτη ως εκπρόσωπο της Ελλάδας στο Διεθνές Νομισματικό Ταμείο. Ο διορισμός της προκάλεσε κριτική από μέλη της κυβέρνησης και του κυβερνώντος κόμματος ΣΥΡΙΖΑ και την 1η Ιουνίου 2015 παραιτήθηκε από τη θέση της.

Συγγραφή βιβλίων
----------------

Έχει συγγράψει πολλά βιβλία και άρθρα για τα οικονομικά.

Παραπομπές
----------

1. ↑  2f0d6cdf-2a22-4be7-8ff4-69b85a34d0d3. Ανακτήθηκε στις 23  Απριλίου 2022.
2. ↑  Ανακτήθηκε στις 3  Ιουλίου 2019.
3. ↑  Πρώην βουλευτές, Αρχεία Ελληνικού Κοινοβουλίου
4. 1 2  «Panariti, Elena». *Bridging Development*. Αρχειοθετήθηκε από το πρωτότυπο στις 24 Οκτωβρίου 2021. Ανακτήθηκε στις 17 Ιουλίου 2018.
5. ↑  «MPs». *Hellenic Parliament*. Ανακτήθηκε στις 17 Ιουλίου 2018.
6. ↑  «Panaritis appointed Greece's IMF representative amid SYRIZA complaints». *Η Καθημερινή*. 30 Μαΐου 2015. Ανακτήθηκε στις 17 Ιουλίου 2018.
7. ↑  Guillot, Adéa (1 June 2015). «Grèce : l’ex-députée socialiste Elena Panaritis renonce au FMI» (στα γαλλικά). *Le Monde*.. Ανακτήθηκε στις 17 July 2018.
8. ↑  Panaritis, Elena (2007). *Prosperity Unbound: Building Property Markets with Trust*. Palgrave Macmillan. ISBN 978-1403993465.
9. ↑  Panaritis, Elena (1 June 2014). «Bruised and confused: why Greeks voted against the gods of Europe». *The Guardian*.. Ανακτήθηκε στις 17 July 2018.

Εξωτερικοί σύνδεσμοι
--------------------

* Επίσημος ιστότοπος «Prosperity Unbound»